**DECIZIE nr. 3653/06.05.2019**

**PRIVIND Emiterea AUTORIZAŢIEI INTEGRATE DE MEDIU**

**pentru RDE HARGHITA S.R.L.**, **cu sediul social în județul Harghita, mun. Odorheiu Secuiesc, platoul Cekend, nr. 0 pentru activitățile desfăşurate pe amplasamentul din județul Harghita, mun. Odorheiu Secuiesc, platoul Cekend, nr. 0, judeţul Harghita**

Având în vedere:

* prevederile Legii nr. 278/2013 privind emisiile industriale,
* O.M. nr. 818/2003 pentru aprobarea Procedurii de emitere a autorizaţiei integrate de mediu, cu modificările şi completările ulterioare,
* concluziile consultărilor în şedinţele C.A.T. din datele de 19.06.2018, 18.09.2018 și 06.05.2019.

**Agenţia pentru Protecţia Mediului Harghita decide:**

**Emiterea autorizaţiei integrate de mediu pentru RDE Harghita S.R.L., pentru activitățile desfăşurate pe amplasamentul instalației din mun. Odorheiu Secuiesc, platoul Cekend, nr. 0, judeţul Harghita**

Decizia a fost luată în urma verificării documentaţiei depuse, a amplasamentului societăţii, în urma consultării publicului şi a autorităţilor publice competente, membre ale Colectivului de Analiză Tehnică.

Autorităţile publice competente, membre ale Colectivului de Analiză Tehnică consultate: Consiliul Judeţean Harghita, Autoritatea de Sănătate Publică a Judeţului Harghita, Inspectoratul pentru Situaţii de Urgenţă „Oltul” Harghita, Administrația Bazinală de Apă Mureș, Comisariatul Judeţean Harghita al Gărzii Naţionale de Mediu, Municipiul Odorheiu Secuiesc.

Autoritatea competentă pentru protecţia mediului a asigurat şi garantat accesul liber la informaţie al publicului şi participarea acestuia la luarea deciziei în activitatea de autorizare din punct de vedere al protecţiei mediului. Astfel:

* solicitarea de emitere a autorizaţiei integrate de mediu a fost adusă la cunoştinţă publicului prin anunţuri repetate în mass-media;
* organizarea dezbaterii publice a solicitării de emitere a fost mediatizată prin mass – media și prin afişare la sediul administraţiei publice locale;
* pentru a permite publicului interesat exprimarea opiniilor a fost organizată şedinţa de dezbatere publică, în Sala de Conferință al Restaurantului Gondűző în data de 27.03.2019 orele 18.00;
* documentaţia de susţinere a solicitării de emitere a autorizaţiei integrate de mediu a fost accesibilă pentru consultare de către public pe toată durata derulării procedurii de autorizare pe pagina de web și la sediul Agenţiei pentru Protecţia Mediului Harghita;
* publicul interesat şi-a exprimat opiniile pe parcursul procedurii, observaţiile justificate au fost luate în considerare la analiza documentaţiei şi la pregătirea proiectului autorizaţiei integrate de mediu

Conform Legii nr. 278/2013 privind emisiile industriale operatorul va lua măsurile necesare astfel încât exploatarea instalaţiei să se realizeze cu respectarea următoarelor prevederi generale:

a) sunt luate toate măsurile necesare pentru prevenirea poluării;

b) se aplică cele mai bune tehnici disponibile;

c) nu se generează nici o poluare semnificativă;

d) se previne generarea deşeurilor, potrivit prevederilor Legii nr. 211/2011 cu toate modificările și completările ulterioare, ale Ordonanţei de urgenta a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, ale Hotărârii Guvernului nr. 870/2013 privind aprobarea Strategiei naţionale de gestionare a deşeurilor, ale Hotărârii Guvernului nr. 1.061/2008 privind transportul deşeurilor periculoase şi nepericuloase pe teritoriul României;

e) în situaţia în care se generează deşeuri, în ordinea priorităţii și potrivit prevederilor Legii nr. 211/2011, ale Ordonanţei de urgenţă a Guvernului nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare, ale Hotărârii Guvernului nr. 870/2013 privind aprobarea Strategiei naţionale de gestionare a deşeurilor, ale Hotărârii Guvernului nr. 1.061/2008 privind transportul deşeurilor periculoase şi nepericuloase pe teritoriul României, acestea sunt pregătite pentru reutilizare, reciclare, valorificare sau, dacă nu este posibil tehnic şi economic, sunt eliminate, cu evitarea sau reducerea oricărui impact asupra mediului;

f) se utilizează eficient energia;

g) sunt luate măsurile necesare pentru prevenirea accidentelor şi limitarea consecinţelor acestora;

h) sunt luate măsurile necesare pentru ca, în cazul încetării definitive a activităţii, să se evite orice risc de poluare şi să se readucă amplasamentul la o stare satisfăcătoare, potrivit prevederilor art. 22 din Legea nr. 278/2013.

Prezenta decizie se va publica pe site-ul Agenției pentru Protecția Mediului Harghita <http://apmhr.anpm.ro>, se va afişa la sediul propriu al Agenției pentru Protecția Mediului Harghita, din mun. Miercurea-Ciuc, str. Márton Áron nr.43, jud. Harghita. De asemenea, se va face publică în mass-media prin grija titularului de activitate şi se va afişa la sediul Primăriei Odorheiu Secuiesc, judeţul Harghita.

Proiectul autorizaţiei integrate de mediu va fi accesibil publicului interesat pe site-ul Agenţiei pentru Protecţia Mediului Harghita <http://apmhr.anpm.ro>.

**Menţiuni despre procedura de contestare administrativă şi contencios administrativă**

Conform prevederilor Legii nr. 278/2013:

“Art. 25. - (1) Orice persoană care face parte din publicul interesat şi care are un interes legitim sau se consideră lezată într-un drept al său se poate adresa instanţei de contencios administrativ competente pentru a contesta, din punct de vedere procedural sau substanţial, deciziile, actele sau omisiunile care fac obiectul participării publicului, prevăzute de prezenta lege, cu respectarea prevederilor Legii contenciosului administrativ nr. 554/2004, cu modificările şi completările ulterioare, şi fără a aduce atingere altor prevederi legale.

(2) Prevederile alin. (1) nu exclud căile de atac prealabile în faţa unei autorităţi administrative, printr-o procedură gratuită, rapidă, echitabilă şi corectă.

(3) Deciziile autorităţii competente pentru protecţia mediului responsabile cu emiterea autorizaţiei integrate de mediu/autorizației de mediu cuprind prevederi referitoare la căile de atac administrative şi judiciare.”

Conform prevederilor Ordinului nr. 818/2003 cu modificările ulterioare privind procedura de emitere a autorizaţiei integrate de mediu:

“Art. 43. - Contestaţiile legate de derularea procedurii de autorizare integrată de mediu se adresează Comisiei pentru soluţionarea contestaţiilor din cadrul autorităţii publice centrale pentru protecţia mediului.

Art. 44. *-* Litigiile generate de emiterea sau de respingerea, revizuirea, suspendarea ori anularea autorizaţiei integrate de mediu se soluţionează potrivit Legii contenciosului administrativ nr. 554/2004.

Art. 45. - Litigiile generate de nerespectarea participării publicului la procedura de emitere a autorizaţiei integrate de mediu se vor soluţiona în instanţă prin depunerea unei sesizări în termen de 30 de zile de la data luării deciziei de eliberare a autorizaţiei integrate de mediu.”

Observaţiile publicului se pot transmite în scris la sediul Agenției pentru Protecția Mediului Harghita, din mun. Miercurea-Ciuc, str. Márton Áron nr. 43 sau electronic la adresa office@apmhr.anpm.ro.

Termenul legal până la care se pot înainta observaţiile publicului este de 30 de zile de la anunţul public, Agenţia pentru Protecţia Mediului Harghita urmând a fi informată asupra înaintării acestora în scris la sediul din mun. Miercurea-Ciuc, str. Márton Áron nr. 43 sau electronic la adresa de e-mail office@apmhr.anpm.ro.

**În 30 zile de la anunţul public al deciziei de emitere a autorizaţiei integrate de mediu, în lipsa unor observaţii fundamentate din partea publicului, autoritatea pentru protecţia mediului emite autorizaţia integrată de mediu.**

Alăturat vă transmitem modelul anunţului public şi vă informăm asupra obligativităţii publicării acestuia în presa locală în ziarul **Informaţia Harghitei** (în limba română) în ziarul **Hargita Népe (**în limba maghiară), precum şi afişării la sediul Primăriei Municipiului Odorheiu Secuiesc).

Anunţurile apărute în presă şi cele afişate la sediul autorităţii administraţiei publice locale respectiv pe pagina de web propriu, vor fi depuse la Agenţia pentru Protecţia Mediului Harghita.

DIRECTOR EXECUTIV ŞEF SERVICIU A.A.A.

ing. DOMOKOS László József ing. BOTH Enikő

ÎNTOCMIT

ing. ABOS Judit

# Anunţ public

**Agenţia pentru Protecţia Mediului Harghita** anunţă publicul interesat asupra luării deciziei de emitere a autorizaţiei integrate de mediu pentru **RDE HARGHITA S.R.L.** pentru „Depozitele de deşeuri, astfel cum sunt definite la lit. b) din anexa nr. 1 la Hotărârea Guvernului nr. 349/2005 privind depozitarea deşeurilor, cu modificările şi completările ulterioare, care primesc peste 10 tone de deşeuri pe zi sau cu o capacitate totală de peste 25.000 de tone, cu excepţia depozitelor pentru deşeuri inerte*”,* situat pe amplasamentul din jud. Harghita, mun. Odorheiu Secuiesc, platoul Cekend, nr. 0.

Decizia a fost luată în urma consultării autorităţilor membre C.A.T., întrunit în data de 06.05.2019 la sediul Agenţiei pentru Protecţia Mediului Harghita.

Decizia de emitere a autorizaţiei integrate de mediu și proiectul autorizaţiei integrate de mediu este disponibilă publicului la sediul Agenţiei pentru Protecţia Mediului Harghita str. Márton Áron nr.43, jud. Harghita și pe pagina de internet a APM Harghita <http://apmhr.anpm.ro> .

Observaţiile publicului se pot înainta în scris la sediul Agenţiei pentru Protecţia Mediului Harghita din mun. Miercurea-Ciuc str. Márton Áron nr.43, jud. Harghita sau electronic la adresa office@apmhr.anpm.ro, și la Ministerul Mediului, până la data de (30 zile de la apariția anunțului public).

 **Hírdetés**

**A Hargita MEGYEI KÖRNYEZETVÉDELMI ÜGYNÖKSÉG** értesíti az érintetteket, hogy 2019 május 6-án döntést hozott, hogy kibocsájtja az **RDE Harghita K.F.T.** által működtetett “*Hulladéklerakó 10 tonna/nap feltöltési kapacitáson felül vagy 25 000 tonna teljes befogadókapacitáson felül, az inert hulladékok lerakóinak kivételével*” az egységes környezethasználati engedélyét Hargita megye, Székelyudvarhely, Cekend Tető, 0 szám alatti telephelyre.

A döntés valamint az egységes környezethasználati engedély tervezete megtekinthető a Hargita Megyei Környezetvédelmi Ügynökség székhelyén(Csíkszereda, Márton Áron utca 43 szám alatt), valamint a <http://apmhr.anpm.ro> internetes oldalon.

Az érintettek az engedély tervezetre vonatkozó észrevételeiket a hírdetéstől számított 30 nap alatt nyújthatják be írásban a a Hargita Megyei Környezetvédelmi Ügynökséghez (Fax 0266-310041, e-mail: office@apmhr.anpm.ro), valamint a Környezetvédelmi Minisztériumhoz